У Вікіпедыі ёсць артыкулы пра іншых асоб з прозвішчам Аганесян.
**Канстанцін Лявонавіч Аганесян** (арм.: Կոստանդին Լևոնի Հովհաննիսյան; 19 снежня 1911, Тыфліс — 4 чэрвеня 1984, Ерэван) — армянскі савецкі архітэктар і археолаг. Доктар архітэктуры (1967), Заслужаны дзеяч мастацтваў Армянскай ССР (1961). Ён быў кіраўніком археалагічнай экспедыцыі, якая займалася раскопамі старажытнага Урарцкага горада Эрэбуні (размешчанага на ўзгорку Арын-Берд, ці «крывавая крэпасць», у Ерэване).

Біяграфія
---------

Сцены крэпасці Эрэбуні.
Канстанцін Аганесян нарадзіўся 19 снежня 1911 года ў Тыфлісе (цяпер Тбілісі) у сям'і медыка Лявона Аганесяна (1885—1970). Скончыў Ерэванскі Політэхнічны інстытут у 1932 годзе і адразу ж пачаў працаваць пад кіраўніцтвам армянскіх архітэктараў Аляксандра Таманяна і Мікалая Буніяцяна (у 1933—1934 і 1934—1941 гадах адпаведна). У якасці архітэктара Аганесян спраектаваў мноства савецкіх шматкватэрных дамоў і сацыяльных аб'ектаў, якія былі пабудаваны ў Ерэване і наваколлі. Браў удзел у Вялікай Айчыннай вайне.

У 1950 годзе ён быў прызначаны кіраўніком прац археалагічнай каманды, што займалася раскопамі старажытнай Урарцкай крэпасці Эрэбуні, размешчанай да паўднёвага ўсходу ад сучаснага Ерэвана. Менавіта Аганесян першым вызначыў узгорак Арын-Берд як месцазнаходжанне Эрэбуні, засноўваючыся на надпісах знойдзеных у наваколлі горада. Аганесян скарыстаў тое, што засталося ад Эрэбуні, у якасці глебы для рэканструкцыі крэпасці і аднаўлення яе выгляду на момант пабудовы ў 782 годзе да н.э..

Раскопы Эрэбуні працягвалася некалькі дзесяцігоддзяў, і Аганесян заставаўся іх кіраўніком да 1969 года. Аганесян узначальваў Упраўленне па ахове і рэстаўрацыі помнікаў архітэктуры Дзяржбуда Армянскай ССР 1953 па 1979 год. Ён быў таксама прафесарам у сваёй *Альма-матэр*, выкладаючы ў Ерэванскім політэхнічным інстытуце з 1955 па 1971 год.

Асноўныя пабудовы
-----------------

* Жылы дом Хімкамбіната ў Кіравакане.
* Жылы дом МУС па пр. Баграмяна ў Ерэване.
* Упраўленне міліцыі (цяпер МУС РА) у Ерэване.
* Пажарнае дэпо ў Ерэване.

Сачыненні
---------

* Էրեբունի, Ե․, 1968;
* Էրեբունիի որմնանկարները, Ե․, 1973;
* Ճարտարապետական հուշարձանների վերանորոգումը Սովետական Հայաստանում, Ե․, 1978;
* Зодчий Трдат, Е․, 1951;
* Архитектура Тейшебаини, Е․, 1955 /Археологические раскопки в Армении, № 6, Кармир Блур IV/;
* Архитектура Эребуни, Е․, 1961 /Археологические раскопки в Армении, № 9, Арин Берд I/;
* Эребуни /соавтор/, М․, 1979;
* Крепость Эребуни, Е․, 1980.

Узнагароды
----------

* Заслужаны дзеяч мастацтваў Армянскай ССР (1961).
* Ганаровая грамата Прэзідыума Вярхоўнага Савета Армянскай ССР (1957).

Зноскі
------

1. 1 2 3  ՀՈՎՀԱՆՆԻՍՅԱՆ Կոստանդին Լևոնի // Армянская краткая энциклопедия
2. ↑  Chahin, Mack (2001). *The Kingdom of Armenia: A History*. London: RoutledgeCurzon. pp. 113–114. ISBN 0-7007-1452-9.
3. 1 2 3   (арм.) Anon. *«Հովհաննիսյան, Կոստանդին»*. Армянская советская энциклопедия. том VI, 1980, c. 570.
4. 1 2 3 4 5  Оганесян Константин Левонович **(нявызн.)**(недаступная спасылка).  Союз архитекторов Армении. Архівавана з першакрыніцы 6 студзеня 2017. Праверана 28 сакавіка 2017.
5. ↑  Chahin. *Kingdom of Armenia*, p. 79.
6. ↑  Guzsik, Tamás. Selected passages from the history of the Armenian Architecture I. — Prehistoric Era, Antiquity Архівавана 19 ліпеня 2011.. *Periodica Polytechnica* , p. 43. October 11, 2006. Retrieved July 24, 2008.

|  |  |  |  |
| --- | --- | --- | --- |
| ⚙️  | 

| Нарматыўны кантроль |
| --- |
| BNF: 16583474w · GND: 1053434227 · ISNI: 0000 0000 3130 0103 · LCCN: n88058941 · NUKAT: n97009157 · VIAF: 45846056 |

 |